Mei | 2016 | MaanKind
Toor met Suurlemoen
Omdat ons baie Gremolata eet, het ek dikwels meer suurlemoen as skil en dit is teen my grein om goed net weg te gooi. Verál as daardie suurlemoen-sonder-skil in 'n plastiekbakkie in die yskas beland en daar bly lê totdat ek skuldig voel as hy blou begin skyn en dit dan weggooi.
So 'n skyfie gepekelde suurlemoen is heerlik by hoender of vleis. Drup van die olie (dit word dik in die yskas) oor enige kos of slaai. My ontbyt was vanoggend 'n slaai gemaak van 'n avokado in blokkies gesny, twee skywe van hierdie suurlemoen in klein stukkies gesny, gekrummelde feta daaroor, 'n paar olywe, bietjie ekstra van die olie en 'n strooisel tuisgemaakte Dukkah.